Diari Oficial de la Generalitat Valenciana


Sumari del DOGV 10789, del 18-02-2025 (2025/2620)

RESOLUCIÓ de 14 de febrer de 2025, per la qual es ratifica el cessament i el nomenament del president i del vicepresident del Consell Regulador de la Denominació d'Origen Protegida Raïm de Taula Embossat Vinalopó.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10491

Data del DOGV
:   18-02-2025

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2025/2620

CVE
:   CTZO-D-4866-3245

Data del document
:   14-02-2025

Organisme emissor
:   Conselleria d'Agricultura, Aigua, Ramaderia i Pesca

Tipus de document
:   Resolució

D'acord amb el que es preveu en l'article 7, apartats 3 i 5, del Decret 222/2007, de 9 de novembre, del Consell, pel qual s'establixen normes relatives als consells reguladors o òrgans de gestió de les denominacions de qualitat de la Comunitat Valenciana, i també en els articles 7, 9 i 10 de l'Orde 16/2017, de 19 de maig, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aprova el Reglament de la Denominació d'Origen Protegida Raïm de Taula Embossat Vinalopó i el seu consell regulador, i després de les sessions celebrades l'11 de desembre de 2024 i el 8 de gener de 2025 pel Ple del consell regulador esmentat, en la primera de les quals va ser acceptada la petició de cessament voluntari del seu president i es va procedir posteriorment a la votació per a designar-ne el nou president, que va resultar a conseqüència d'esta elecció vacant el càrrec de vicepresident, i va tindre lloc la votació per a designar-ne el nou vicepresident en la segona de les sessions; una vegada comunicats estos fets a la Conselleria d'Agricultura, Aigua, Ramaderia i Pesca,

RESOLC

*Primer*

Disposar que cesse com a president del Consell Regulador de la Denominació d'Origen Protegida Raïm de Taula Embossat Vinalopó José Bernabeu Cerdà (DNI \*\*\*8020\*\*), tot això a proposta del Ple del Consell Regulador.

Disposar que cesse com a vicepresident del Consell Regulador de la Denominació d'Origen Protegida Raïm de Taula Embossat Vinalopó José Enrique Sánchez García (DNI \*\*\*3790\*\*), tot això a proposta del Ple del Consell Regulador.

*Segon*

Nomenar com a president del Consell Regulador de la Denominació d'Origen Protegida Raïm de Taula Embossat Vinalopó José Enrique Sánchez García (DNI \*\*\*3790\*\*), tot això a proposta del Ple del Consell Regulador.

Nomenar com a vicepresidenta del Consell Regulador de la Denominació d'Origen Protegida Raïm de Taula Embossat Vinalopó Encarnación Plaza Ferrer (DNI \*\*\*1604\*\*), tot això a proposta del Ple del Consell Regulador.

El mandat del president i de la vicepresidenta del Consell Regulador de la Denominació d'Origen Protegida Raïm de Taula Embossat Vinalopó ho serà només pel temps que resta del mandat dels càrrecs que han cessat, d'acord amb el que es preveu en l'apartat sèptim de l'article 7 de l'Orde 16/2017, de 19 de maig, de la Conselleria d'Agricultura, Medi Ambient, Canvi Climàtic i Desenvolupament Rural.

*Tercer*

Esta resolució produirà efectes l'endemà de la publicació en el *Diari Oficial de la Generalitat Valenciana*.

De conformitat amb els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que posa fi a la via administrativa, es podrà interposar, amb caràcter potestatiu, recurs de reposició davant el conseller d'Agricultura, Aigua, Ramaderia i Pesca en el termini d'un mes des de la publicació, o bé interposar directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos.

  

València, 14 de febrer de 2025

Miguel Barrachina Ros

Conseller d'Agricultura, Aigua, Ramaderia i Pesca